ભાણવડના તકિયાપાડામાં કેટલાક શખ્સો વર્લીના આંકડા લેતા હોવાની બાતમી મળતા ગઈકાલે સાંજે ગાંધીનગરથી રાજ્યની સ્ટેટ મોનીટરીંગ સેલ ત્રાટકી હતી તેણે તકિયાપાડામાં રહેતા ઈમરાન મહંમદઅલી રાઠોડ, કાસમ રહીમ કાદરી, રઝાક જુસબ હિંગોરા, રફીક અલારખા બ્લોચ નામના ચાર શખ્સોને પોલીસે જાહેરમાં વર્લીના આંકડા લેતા પકડી પાડયા છે. જ્યારે તેઓની પાસેથી કપાત લેતો હરિયો દરબાર નામનો શખ્સ નાસી ગયો છે. મોનીટરીંગ સેલના પો.કો. પી.એસ. ઠાકરે ઉપરોકત સામે ભાણવડ પોલીસ સ્ટેશનમાં ફરિયાદ નોંધાવી છે. પોલીસે આ શખ્સોના કબજામાંથી પાંચ મોબાઈલ તથા રૃા.૯૪૪૦ રોકડા મળી કુલ રૃા.૧૩૯૪૦નો મુદ્દામાલ ઝબ્બે લીધો છે.